《驻马听　过北邙》
明代·韩邦奇

落日荒荒。羸马西风度北邙。但见寒鸦古木，衰草平原，残柳长岗。

累累高冢卧斜阳。知他是、何朝何代何卿相。展转思量。

荣华富贵，古为今样。终岁奔忙。十度驱车过北邙。

当时朱颜绿鬓，如今短发萧萧，古貌苍苍。五十年一枕梦黄梁。

到醒来、回首堪惆怅。世路茫茫。山河如旧，人情新样。

作者简介：韩邦奇（1479--1556）明代官员。字汝节，号苑洛，陕西朝邑（今陕西大荔县朝邑镇）人。正德三年进士，官吏部员外郎，以疏谕时政，谪平阳通判。稍迁浙江按察佥事，宦官强征富阳茶、鱼，他作歌哀之，遂被诬奏怨谤，逮系夺官。嘉靖初起山西参议，再乞休去。自后屡起屡罢终，以南京兵部尚书致仕。嘉靖三十四年，因关中大地震，死于非命。韩邦奇文理兼备，精通音律，著述甚富。所撰《志乐》，尤为世所称。